8. pielikums

Latvijas Investīciju un attīstības aģentūras

Datums skatāms laika zīmogā

Iekšējiem noteikumiem

Nr. 1.1-29.1/2023/13

**Maksājuma pieprasījuma vērtēšanas metodika**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Līgums ar atbalsta saņēmēju ir spēkā | Pārbauda, vai noslēgtais līgums starp Latvijas Investīciju un attīstības aģentūru (turpmāk – Aģentūra) un atbalsta saņēmēju (turpmāk - Līgums) ir spēkā. | 1. Elektroniskā datu sistēma  2. Līgums |
| 2. | Maksājuma  pieprasījums iesniegts termiņā un tam ir juridisks spēks | Pārbauda, vai MP iesniegts ne vēlāk kā 2026. gada 30. aprīlī.  Pārbauda, vai MP ir iesniegusi pilnvarotā vai paraksttiesīgā persona. | 1. Elektroniskā datu sistēma  2. Līgums  3. EDIC atzinums  4. Lursoft.lv |
| 3. | Atbalsta saņēmējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas | Pārbauda, vai attiecībā uz atbalsta saņēmēju, tā valdes vai padomes locekli, patieso labuma guvēju, vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, pārliecinās “Lursoft” datu bāzes sadaļā “Sankciju katalogs” <https://sankcijas.lursoft.lv/> un  [https://www.mfa.gov.lv/lv/sankcijas](https://www.mfa.gov.lv/lv/sankcijas%22﷟HYPERLINK%20%22https://www.mfa.gov.lv/lv/sankcijas)﷟ "https://www.mfa.gov.lv/lv/sankcijas".  1. Iegūto informāciju saglabā kā attēlu vai pdf formāta datni pie pārbaudes lapas.  Ja kritērijā tiek iegūts negatīvs vērtējums, tad pārējos šajā pārbaudes lapā iekļautos kritērijus nevērtē. | 1. Lursoft  AML izziņa |
| 4. | Atbalsta saņēmējam nav apturēta vai pārtraukta saimnieciskā darbība | Pārbauda, vai atbalsta saņēmējam nav apturēta vai pārtraukta saimnieciskā darbība, pārliecinoties par to Lursoft vai tai pielīdzināmā datu bāzē.  Iegūto informāciju saglabā kā attēlu vai *pdf* formāta datni pie pārbaudes lapas.  Ja atbalsta saņēmējam ir apturēta vai pārtraukta saimnieciskā darbība ar paša atbalsta saņēmēja lēmumu vai ar regulējošās institūcijas lēmumu par pārkāpumu, tiek lūgts atsākt saimniecisko darbību, novērst pārkāpumu un atsākt saimniecisko darbību vai iesniegt Valsts ieņēmumu dienesta izsniegtu atļauju pabeigt darījumu saskaņā ar likuma Par nodokļiem un nodevām 34.1 panta desmito daļu.  Ja informācija netiek iesniegta kritērijā tiek iegūts negatīvs vērtējums un maksājuma pieprasījums ir noraidāms. | Lursoft datu bāze vai tai pielīdzināmā datu bāze.  Lursoft AML izziņa |
| 5. | Pakalpojuma sniedzēja izvēlē ir ievērotas Ministru kabineta 2023. gada 10. janvāra noteikumu Nr. 10 “Latvijas Atveseļošanas un noturības mehānisma plāna 2. komponentes "Digitālā transformācija” 2.2. reformu un investīciju virziena "Uzņēmumu digitālā transformācija un inovācijas" 2.2.1.r. “Uzņēmējdarbības digitālās transformācijas pilna cikla atbalsta izveide ar reģionālo tvērumu” 2.2.1.2.i. investīcijas “Atbalsts procesu digitalizācijai komercdarbībā” īstenošanas noteikumi" (turpmāk – MK noteikumi Nr.10) 39. punkta, Ministru kabineta 2017. gada 28. februāra noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr.104) un Publisko iepirkumu likuma prasības | Pārbauda, vai, izvēloties pakalpojuma sniedzēju, ir ievērotas MK noteikumu Nr.104 un Publisko iepirkumu likuma (turpmāk – PIL) prasības izvēloties atbilstošu iepirkuma veidu un piemērojamo procedūru:  1. Saskaņā ar MK noteikumu Nr.104. 5. punktu, ja piegādes vai pakalpojumu paredzamā līgumcena ir mazāka par 70 000 *euro* (neieskaitot) var piemērot tādu procedūru, kur tirgus izpētes procesā vai līgumcenas priekšizpētē tiek apzinātas vismaz trīs iespējas iegādāties nepieciešamos un finansiālajām iespējām atbilstošos pakalpojumus un piegādes.  2.  Ja, pārbaudot maksājuma pieprasījumu, rodas šaubas par pakalpojuma sniedzēja izvēli vai līgumcenas noteikšanu izpēti, vai ir saredzamas krāpšanas pazīmes, tad pieprasa un pārbauda visus līgumcenas izpētes dokumentus. Dokumentēšanas veidi ir:   * sarakstes ar vismaz trīs piegādātājiem (gan atbalsta saņēmēja sūtītā informācija, gan piegādātāju sniegtās atbildes); * ja ir veikta telefonaptauja – protokols, apkopojums vai cits dokuments brīvā formā, kurā tiek norādīts reģistrētais telefonsarunas laiks, telefona numurs, piegādātāja vārds un uzvārds (nosaukums, ja piegādātājs ir juridiska persona), piedāvātā cena, piedāvājuma iesniegšanas datums, ja tas nesakrīt ar veiktās telefonsarunas datumu, kā arī apliecinājums, ka piegādātājs ir informēts par būtiskākajiem līguma izpildei izvirzītajiem nosacījumiem; * ja tirgus izpēte veikta, izmantojot internetā publiski pieejamos piegādātāju komercpiedāvājumus – izdrukas no tīmekļa vietnes, kurā piedāvājumi ievietoti. Izdrukai jāsatur norāde uz aplūkotās tīmekļa vietnes adresi, datumu un laiku; * brošūras, bukleti, katalogi u.c. veida dokumenti, kuros ir ietverta informācija par preces vai pakalpojuma cenu un tehniskajiem parametriem; * atbildīgā darbinieka atskaite (ziņojums) vai iepirkuma komisijas protokols ar attiecīgās situācijas izvērtējumu, kurā ir sniegta informācija, vai piedāvājumu salīdzināšanai un novērtēšanai tiek izmantota tikai cena, vai saimnieciski visizdevīgāko piedāvājumu atzīst to piedāvājumu, kurš pēc individuālo vērtējumu apkopošanas ieguvis visaugstāko novērtējumu.   Ja piegādātājs vai pakalpojuma sniedzējs atšķiras no pieteikumā norādītā, tad pārbauda, vai   1. ir iesniegts līgumcenas izpētes kopsavilkums, apkopojums vai tamlīdzīgs dokuments; 2. iepirkuma līguma priekšmets atbilst digitālās attīstības ceļa kartē norādītajam; 3. ir norādīti vismaz trīs aptaujātie piegādātāji vai pakalpojumu sniedzēji; 4. ir izvēlēts lētākais piedāvājums vai ir sniegts skaidrojums par ekonomiski izdevīgāko piedāvājumu. Ja nav izvēlēts lētākais piedāvājums, tad, vai ir norādīts pamatojums par izvēlēto ekonomiski izdevīgāko pakalpojuma sniedzēja piedāvājumu vai par pakalpojuma sniedzēja unikalitāti vai par pakalpojumu sniedzēju ierobežoto skaitu tirgū; 5. citi iesniegtie pieteikumi vai maksājuma pieprasījumi nav par vienu un to pašu atbalstāmo darbību; 6. PIL subjektiem pārbauda, vai nav saskatāmas nepamatoti sadalīta iepirkuma pazīme.   3. Ja pakalpojuma sniedzējs tika izvēlēts no EDIC izveidotā Latvijā pieejamu standartizētu digitālās transformācijas risinājumu kataloga, pārbauda, vai atbalsta saņēmējs iesniedzis tirgus izpētes dokumentus.  4. Ja iepirkuma summa ir 70 000 *euro*(bez PVN) vai lielāka un tiek piemērota MK noteikumu Nr.104 IV. sadaļas kārtība, pārbauda, vai ir iesniegti visi pamatojošie dokumenti:   * Apraksts, kurā precīzi formulē iepirkuma priekšmeta tehniskās, funkcionālās vai darbības prasības vai norāda atsauci uz attiecīgajiem standartiem, lai piegādātāji varētu konstatēt līguma priekšmetu un sagatavot finansējuma saņēmēja vajadzībām atbilstošu piedāvājumu; * Paziņojums no Iepirkumu uzraudzības biroja tīmekļvietnes par finansējuma saņēmēja iepirkuma procedūru (iepirkuma paziņojums, cita iepirkumam pievienotā dokumentācija, vai norādīts piedāvājumu iesniegšanas termiņš); * Protokols, kurā Iepirkuma komisija protokolē iepirkuma procesa gaitu, tajā skaitā katra komisijas locekļa individuālo vērtējumu pēc visiem vērtēšanas kritērijiem (izņemot, ja vienīgais kritērijs ir cena).   5. Pārbauda, vai atbalsta saņēmējs ir iesniedzis aizpildītu MK noteikumu Nr.104 1. pielikumu “Apliecinājums par interešu konflikta neesību”, kurā ir norādīts, ka pakalpojuma līgums noslēgts ar tādu piegādātāju, ar kuru tas neatrodas interešu konfliktā MK noteikumu Nr.104 [12.](https://likumi.lv/ta/id/289082#p12) un 13. punkta izpratnē.  6. Pārbauda, vai atbalsta saņēmējs sistēmā ir veicis apliecinājumu par to, ka pakalpojuma sniedzēja izvēlē ir ievērotas MK noteikumu Nr.104 prasības. | 1. Iepirkumu dokumentācija  2. MK noteikumu Nr.104 1.pielikums “Apliecinājums par interešu konflikta neesību”  3. MK noteikumi Nr.104.  4. Publisko iepirkumu likums  5. MK noteikumi Nr.10 39.punkts  6. [www.iub.gov.lv](http://www.iub.gov.lv)  7. [business.gov.lv](https://business.gov.lv) apliecinājumi  8. <https://www.cfla.gov.lv/lv/media/766/download?attachment>  9. [<https://www.cfla.gov.lv/lv/krapsanas-apkarosana>](https://www.cfla.gov.lv/lv/krapsanas-apkarosana) |
| 5.1 | Nav iekļautas izmaksas par neatbalstāmajām darbībām, kuras norādītas MK noteikumu Nr. 10 17.punktā. | Pārbauda, vai izmaksās nav iekļautas kāda no neatbalstāmajām darbībām:   * standarta biroja tehnikas un datortehnikas iegāde, kas ir nepieciešama pamata iekšējo funkciju nodrošināšanai un procesu kopumam, kuru Iesniedzējs veic neatkarīgi no darbības jomas; * esošas programmatūras un informācijas sistēmu atbalsts, izņemot drošības testus; * esošo programmu papildināšana ar jaunu funkcionalitāti lietotājiem; * lietotāja dokumentācijas sagatavošana; * jau veikti ieguldījumi iekšējās funkcijās un procesos; * nekustamā īpašuma iegāde; * esošās programmatūras pielāgošana, izņemot drošības pilnveidojumu īstenošanu un jaunu programmatūru sinhronizēšanu atbalsta programmas mērķu īstenošanai komercdarbībā; * darbības, kas jau ir pabeigtas brīdī, kad tiek noslēgta Aģentūras vienošanās ar Ekonomikas ministriju. |  |
| 6. | Pakalpojuma sniedzējs ir veicis  atbalstāmās darbības Līgumā noteiktajā atbalstāmo darbību īstenošanas termiņā | Pārbauda, vai;  1. Pakalpojuma sniedzēja darbības atbilst Līgumā noteiktajam līguma priekšmetam.  2. Atbalstāmās darbības veiktas un izmaksas radušās Līgumā noteiktajā īstenošanas termiņā.  Gadījumā, ja pieprasītais atbalsts ir līdz 9999 *euro* un starp atbalsta saņēmēju un piegādātāju vai pakalpojuma sniedzēju nav bijis noslēgts līgums vai tas nav pievienots maksājuma pieprasījumam, tad izvērtē, vai pēc iesniegtajos dokumentos norādītās (rēķina vai pieņemšanas nodošanas akta u.c.) informācijas ir izsekojama projekta atbalstāmās darbības izpilde, un līgumu nepieprasa.  3. Darbības nav uzsāktas pirms pieteikuma iesniegšanas LIAA. | 1. Pakalpojuma līgums  2.Rēķins  3. Darbu izpildes pieņemšanas – nodošanas akts  4. Līgums |
| 7. | Maksājuma pieprasījuma summa un atbalsta intensitāte ir atbilstoša Līgumam un pakalpojuma līgumam | Pārbauda, vai projekta īstenošanas laikā nav mainīta projekta īstenošanas vieta - kopējā statistiski teritoriālo vienību klasifikācijas (NUTS) reģions, un MP pieprasītā atbalsta summa un atbalsta intensitāte atbilst Līgumā un pakalpojuma līgumā norādītajam.  Pārbauda vai licence attiecās uz konkrētās tehnoloģijas vai programmatūras ieviešanu investīcijas ietvaros.    Ja atbalsts tiek pieprasīts saskaņā ar Komisijas regulu Nr.651/2014, pārbauda, vai licence ir pieteikuma iesniedzēja īpašumā (nopirkta).  Ja atbalsta saņēmējs ir lielais komersants un atbalsts tiek piešķirts saskaņā ar Komisijas regulu Nr.651/2014, pārbauda, vai atbalstāmās izmaksas par nemateriālo ieguldījumu nepārsniedz atbalstāmās izmaksas par materiālo ieguldījumu.    Ja atbalsts tiek pieprasīts saskaņā ar *de minimis, pārbauda vai*licences nomas vai abonēšanas izmaksas, kā arī iekārtu nomas izmaksas ir ne ilgāk kā līdz 2026. gada 30. jūnijam. Licences darbības un abonēšanas termiņš var būt ilgāks par 2026. gada 30. jūniju.  Pārbauda, vai maksājuma pieprasījuma attiecināmajās izmaksās nav iekļautas izmaksas par:   1. pievienotās vērtības nodokli; 2. projekta iesnieguma sagatavošanu un konsultāciju pakalpojumu; 3. kravu iekraušanu, izkraušanu, celšanu, pārvadāšanu un glabāšanu. | 1. Līgums  2. Pakalpojuma līgums  3. MP  4. Lursoft.lv  5. Pieteikums |
| 8. | Atbalstāmo darbību īstenošanai tiek izmantots atbalsta saņēmēja norēķinu konts, kas atvērts pie maksājumu pakalpojumu sniedzēja, kas reģistrēts Eiropas Savienībā vai Eiropas Ekonomiskajā zonā | 1. Pārbauda, vai visi maksājumi veikti no atbalsta saņēmējam piederoša norēķina konta, kas atvērts pie maksājumu pakalpojumu sniedzēja, kas reģistrēts Eiropas Savienībā vai Eiropas Ekonomiskajā zonā.  2. Pārbauda, vai visi maksājumi, kas saistīti ar atbalstāmajām darbībām, ir veikti bezskaidras naudas norēķinu veidā.  3. Ja atbalsta saņēmējs atbalstāmo darbību ietvaros veic izdevumus ārvalstu valūtā un darījuma veikšanai piemēro komercbankas noteikto valūtas maiņas kursu, tad MP jāiekļauj summa, kas pārrēķināta *euro*, piemērojot Eiropas Centrālās Bankas (turpmāk – ECB) noteikto valūtas kursu maksājuma veikšanas dienā vai avansa norēķina sagatavošanas dienā.  4. Ja maksājuma veikšanas dienā ECB noteiktais valūtas kurss ir lielāks par darījuma dienā noteikto komercbankas valūtas maiņas kursu, maksājuma pieprasījumā iekļauj summu, kas pārrēķināta *euro*, piemērojot komercbankas noteikto valūtas maiņas kursu maksājuma veikšanas dienā. | 1. MP un tam pievienotie izdevumu attaisnojošie dokumenti  2. Latvijas Bankas mājaslapa un citas mājas lapas, kurās ir pieejama informācija par nekotēto valūtu kursiem3. <https://uzraudziba.bank.lv/tirgus-dalibnieki/maksajumu-pakalpojumu-sniedzeji/maksajumu-iestades/pakalpojumu-sniedzeji-no-eez/> |
| 9. | Maksājuma pieprasījumam ir pievienoti visi izmaksu apliecinošie dokumenti | Pārbauda, vai pie MP iesniegti visi izmaksu apliecinošie dokumenti un iekļautās izmaksas ir saskaņā ar noslēgto Līgumu un pakalpojuma līgumu, kā arī pārbauda, lai izmaksu apliecinošajos dokumentos pareizi norādīti pakalpojuma sniedzēja rekvizīti, saskaņā ar noslēgto pakalpojuma līgumu.  1. Par visiem maksājumiem, kas iekļauti maksājuma pieprasījumā, jāiesniedz bankas konta izraksta kopijas, kas apliecina projekta ietvaros veiktos maksājumus;  2. Darījumu apliecinošs(-i) dokuments(-i) (rēķins/faktūrrēķins/preču pavadzīme-rēķins, pieņemšanas-nodošanas akts un cits/i) – pārbauda, vai uz visiem darījumu un maksājumu apliecinošajiem dokumentiem ir norādīts pakalpojuma līguma numurs un Līguma numurs.  Ja atsevišķos izņēmuma gadījumos uz pamatojošo dokumentu oriģināldokumentiem nav iespējams norādīt Līguma numuru (piemēram, dokuments attiecas ne tikai uz konkrētā projekta izdevumiem (dalītas izmaksas), izdevumi ir radušies pirms Līguma/vienošanās par projekta īstenošanu noslēgšanas, uz atsevišķiem elektroniskajiem dokumentiem), jābūt nodrošinātai šo dokumentu attiecināmības uz projektu izsekojamībai, pārliecinoties, ka netiek pieļauts dubultā finansējuma risks (piemēram, nodrošinot, ka Līguma numurs ir norādīts vismaz uz dokumentu kopas kopsavilkuma, dokumentu attiecināmība uz projektu izsekojama pēc projekta grāmatvedības kontējuma norādes uz dokumenta oriģināla vai iesniegtajā projekta kontu apgrozījuma pārskatā). Šādos gadījumos pārbaudes lapas piezīmju sadaļā norāda dokumentus un apsvērumus, kas tika ņemti vērā attiecībā uz dubultfinansējuma riska mazināšanu  3. Grāmatvedības kontu un/vai subkontu apgrozījuma izdrukas – pārbauda, vai iekļauti visi ar projekta īstenošanu saistītie izdevumi (atbilstoši noslēgtajam pakalpojuma līgumam)  Pārbauda, vai ir ievērotas MK noteikumu Nr.10 58. punkta prasības.  4. Ja atbalsts tiek sniegts saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.651/2014), pārbauda, vai izmaksu segšanai ir ņemts aizņēmums bankā izmantojot kādu no līzinga veidiem, un iesniegts noslēgts līzinga līgums. Atbalstāms izmaksu segšanas avots ir tad, ja noslēgts finanšu līzinga līgums vai tamlīdzīgs līgums, kas paredz līzinga īpašuma pilnu izpirkšanu, un to, ka līzinga ņēmējs pēc pēdējā maksājuma veikšanas kļūst par priekšmeta īpašnieku. Nav atbalstāms Operatīvais līzings un citi tamlīdzīgi izmaksu segšanas veidi, kas paredz objekta nodošanu lietošanā līzinga ņēmējam uz noteiktu laiku un līgumam beidzoties, klientam ir iespēja izvēlēties: pagarināt līzinga līgumu, izpirkt līzinga priekšmetu (uzreiz vai maksājot pa daļām) vai arī nodot priekšmetu līzinga devējam. | 1. MP  2. MK noteikumu Nr.10 58. un 64.punkts |
| 10. | Maksājuma pieprasījumam ir pievienots Eiropas digitālās inovācijas centra otrreizējais digitālā brieduma tests un, ja attiecināms, atzinums | Lai pārliecinātos par risinājuma iegādi un atbilstību investīciju projektam pārbauda, vai:  1. Otrreizējā digitālā brieduma testa rezultāts salīdzinājumā ar sākotnējo digitālā brieduma testu uzrāda vērojamu uzlabojumu kopējā digitalizācijas līmenī;  2. Ja pēc otrreizējā digitālā brieduma testa un izmaksu pamatojošajiem dokumentiem nav iespējams pārliecināties par izmaksu attiecināmību, lai pārliecinātos par digitālās transformācijas digitālā brieduma paaugstināšanos pēc investīciju projekta īstenošanas var pieprasīt iesniegt Eiropas digitālās inovācijas centram atzinumu, ko parakstījusi paraksttiesīgā persona. | 1. Otrreizējais brieduma tests  2. MK noteikumu Nr.10 43.punkts un 44.punkts |
| 11. | Maksājuma pieprasījumam ir pievienots nodevums, kas atbilst Līguma mērķim | 1. Pārbauda, vai MP pievienotais nodevums vai saturiskā atskaite par pakalpojuma līgumā noteikto pakalpojuma izpildi atbilst pakalpojuma līguma un Līguma mērķim, un nav pārkāpti Līguma nosacījumi atbalsta sniegšanai.  2. Pārbauda vai nav saskatāmas krāpniecības, korupcijas vai interešu konflikta pazīmes.  Izvērtē vai maksājuma pieprasījumā iekļautā un publiski pieejamā informācija neliecina par indikācijām, kas liktu apšaubīt iesniegto dokumentu un apliecinājumos sniegtās informācijas patiesumu un neliecina par krāpšanas indikatoriem, kas noteikti Aģentūras “Vadlīnijās krāpšanas pazīmju identificēšanai”.  Ja informācija liecina par iespējamas krāpšanas, tostarp korupcijas vai interešu konflikta, indikatoriem, rīkojas atbilstoši Aģentūras vadlīnijās krāpšanas pazīmju identificēšanai noteiktajam.  Ja pret atbalsta saņēmēja vai pakalpojuma sniedzēja atbildīgajām personām saistībā ar Līguma vai pakalpojuma izpildi tiesībaizsardzības iestādes ir uzsākušas resorisko pārbaudi vai kriminālprocesu, Aģentūra atliek atbalsta finansējuma izmaksu, līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2026. gada 31. martam. Ja resoriskā pārbaude netiek izbeigta vai lēmums par kriminālprocesa izbeigšanu nav pieņemts un stājies spēkā līdz 2026. gada 31. martam vai ir stājies spēkā notiesājošs spriedums saistībā ar pakalpojuma izpildi, Aģentūra noraida MP.  3. Pārbauda vai nepastāv saiknes starp atbalsta saņēmēju un jurisdikcijām, kas iekļautas Eiropas Savienības (turpmāk – ES) nesadarbojošos jurisdikciju sarakstā nodokļu vajadzībām atbilstoši  Ministru kabineta 2023.gada 27.jūnija noteikumiem Nr. 333 “Noteikumi par zemu nodokļu vai beznodokļu valstīm un teritorijām” noteiktajam. | 1. MP un nodevums  2. Pakalpojuma līgums  3. Līgums  4. Iepirkuma procedūras dokumentācija  5. Publiski pieejamā informācija  6. Aģentūras 2024. gada 30. oktobrī izstrādātās "Vadlīnijas krāpšanas pazīmju identificēšanai" |
| 12. | Atbalsta saņēmējs iepriekš nav saņēmis līdzfinansējumu par maksājumā pieprasījumā iekļautajām attiecināmajām izmaksām | Pārbauda, vai ir sniegta informācija par iepriekš saņemto līdzfinansējumu par maksājuma pieprasījumā iekļautajām attiecināmajām izmaksām. | 1. MP  2. *[De minimis](https://demimekletajs.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema)* [atbalsta uzskaites sistēma Latvijas Republikas Finanšu ministrija (fm.gov.lv)](https://demimekletajs.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema)  3. Atzinums, atbilstoši MK noteikumu Nr. 10 25.8. apakšpunktam |
| 13. | Ir ievēroti attiecināmo izmaksu kumulēšanas nosacījumi | Pārbauda, vai MP ir sniegta informācija par atbalsta saņēmēja īstenotajiem projektiem, kuros saņemtais valsts vai cita veida atbalsts tiek kumulēts ar šī MP ietvaros pieprasīto finansējumu, kā arī norādīta citu valsts atbalsta programmu vai individuālo atbalsta programmu ietvaros saņemtais finansējums, kas tiek apvienots ar šī MP noteiktajām attiecināmajām izmaksām.  Atbalsta saņēmējs, ievērojot Komisijas regulas Nr. 2023/2831 par Līguma par Eiropas Savienības darbību 107. un 108. panta piemērošanu *de* *minimis* atbalstam (turpmāk – Komisijas regula Nr. 2023/2831 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā.  Komersants, kas saņem atbalstu saskaņā ar Komisijas regulu Nr.651/2014, ir ievērojis Komisijas regulas Nr. 651/2014 8. panta nosacījumus. | 1. MP  2. *[De minimis](https://demimekletajs.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema)* [atbalsta uzskaites sistēma Latvijas Republikas Finanšu ministrija (fm.gov.lv)](https://demimekletajs.fm.gov.lv/lv/sadalas/komercdarbibas_atbalsta_kontrole/de_minimis_atbalsta_uzskaites_sistema)  3. Atzinums, atbilstoši MK noteikumu Nr. 10 25.8. apakšpunktam |
| 14. | Svītrots |  |  |
| 15. | Ir veikti informācijas un publicitātes pasākumi | Pārbauda, vai atbilstoši MK noteikumu Nr.10 45.punktā noteiktajām prasībām ir veikti informācijas un publicitātes pasākumi:   1. Publikācija tīmekļa vietnē un /vai sociālajos medijos - īss, ar atbalsta apjomu samērīgs apraksts par projekta atbalstīto darbību, uzlaboto iekšējo procesu, sasniegtajiem mērķiem un rezultātiem, tekstuāla atsauce uz Atveseļošanas fondu, redzams Atveseļošanas fonda un Nacionālā attīstības plāna logo ansamblis; 2. Informatīvs plakāts vai ilgtspējīga plāksne, ja projekta kopējās izmaksas pārsniedz 100 000 *euro*, - uzņēmuma telpās jāuzstāda vismaz A3 formāta plakāts ar īsu informāciju par projektā atbalstīto darbību, uzlaboto iekšējo procesu, sasniegtajiem mērķiem un rezultātiem, tekstuāla atsauce uz Atveseļošanas fondu, ar redzamu Atveseļošanas fonda un Nacionālā attīstības plāna logo ansambli. | 1. Atbalsta saņēmēja tīmekļa vietne vai sociālajos tīklos  2. MP |
| 16. | Atbalsta saņēmējs projekta īstenošanas laikā ir ievērojis principu „nenodarīt būtisku kaitējumu” | 1. Pārbauda, vai kopā ar maksājuma pieprasījumu ir sniegts apliecinājums, ka Atbalsta saņēmējs projekta īstenošanas laikā ir ievērojis principu "nenodarīt būtisku kaitējumu” saskaņā ar Eiropas Parlamenta un Padomes 2021. gada 12. februāra Regulas ES Nr. 2021/241, ar ko izveido Atveseļošanas un noturības mehānismu, 2. panta 6. punktu un 5. panta 2. punktu.  2. Svītrots. | MP |